Påmelding til ritt 2004  -  TVK – junior og senior

Les denne orienteringen nøye før du krysser av på skjemaet "Aktuelle ritt/påmeldingsskjema”.

Påmeldingen:
For å melde deg på ritt krysser du av på skjemaet og sender/leverer dette til oppmannen (Arne Mikkelsen). Kan også sendes elektronisk. Justeringer kan gjøres gjennom sesongen innen 2-3 dager før arrangørens påmeldingsfrist. Rittplanen på netttsida http://www.ntnu.no/~amikkel/tvk/  vil holdes oppdatert med navn over påmeldte.
Nærmere detaljer om hvert ritt på nettsida eller under www.sykling.no. Til turritt melder du deg på og betaler selv, unntatt TVKs turritt (se under).
Diskuter omfanget av påmeldinger med din trener/oppmann og evt. med foreldrene dine. Ikke meld deg på flere ritt enn du har kapasitet og tid til. Noter selv hvilke ritt du er påmeldt. 

Lisens/Aktivitetsavgift: 
For å delta i ritt må du løse lisens. Informasjon på www.tvk.no eller hos oppmannen. 
Ryttere som løser lisens og er med i ritt for aktive må betale en aktivitetsavgift til klubben. Beløpet er 450 kr for juniorer, 600 kr for seniorer og innkreves seinere i sesongen over giro.

Startkontingent: 
Klubben dekker startkontingent for aktive ritt. 
For turritt må du må selv betale startkontingent. I TVKs egne turritt Byneset-Klæbu rundt og Markathrillern gis 100 kroner i rabatt på startkontingenten ved samlet påmelding gjennom oppmann. Det betyr gratis start i Byneset-Klæbu rundt og halv pris i Markathrillern.
For banecupritt melder du deg på ved start og ber arrangøren sende samleregning til TVK.
 
Reiseutgifter:
Klubben dekker reise- og oppholdsutgifter for NC-ritt utenfor Trøndelag for et begrenset antall ryttere, så langt økonomien tillater. Påmelding til NC-ritt viser at du er interessert i å delta. Hvem som blir tatt ut til å delta blir bestemt ut fra innsatsen i tidligere ritt. Ved fellesreiser til kretsritt i N-Trøndelag dekker klubben reise.
 
Hvis du likevel ikke kan delta?
Skulle du bli syk eller av andre grunner ikke kan delta i et ritt der du er påmeldt, må du omgående varsle (oppmann eller Kai Otto Ødegård) minst to dager før arrangørens påmeldingsfrist angitt på skjemaet. Ryttere som uteblir fra start uten varsel må selv betale startkontingenten.

Hvis du vil delta på flere ritt enn du er påmeldt?
Det er lenge å planlegge for hele året. Ønsker du gjennom sesongen å delta på flere ritt enn avkrysset så meld fra til oppmannen minst 2 dager før arrangørens påmeldingsfrist. Send gjerne epost.  Du kan også sende inn nytt, revidert skjema. Dersom du bestemmer deg seinere må du etteranmelde deg ved start og betale startkontingenten selv. Be da om kvittering så kan du få dekket ordinær startkontingent av klubben ved sesongslutt. 

Trondheim 8.mars 2004

Arne Mikkelsen,
oppmann junior/senior terreng.